Diari Oficial de la Generalitat Valenciana


Sumari del DOGV 1685, del 17-12-1991 (1991/823487)

ORDRE de 20 de novembre de 1991, del Conseller de Sanitat i Consum, per la qual crea el Registre de Malalts Renals de la Comunitat Valenciana.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/20/(3)/dof/vci/html**

### Dades del document

Número de DOGV
:   1685

Data del DOGV
:   17-12-1991

Secció del DOGV
:   DISPOSICIONS GENERALS

Número del document
:   1991/823487


Data del document
:   20-11-1991

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Ordre de 20 de novembre de 1991, del Conseller de Sanitat i Consum, per la qual crea el Registre de Malalts Renals de la Comunitat Valenciana.  
Les activitats de planificació i gestió en el camp sanitari necessiten un suport informatiu que les faça possibles. Dins d'aquest suport es troba, com a una faceta més, l'existència de registres per a determinades patologies.  
La insuficiència renal és una de les malalties que, per les seues característiques, és susceptible de servir-se d'un registre. Aquest, com a sistema de recollida, anàlisi i tractament de la informació, pot proporcionar dades que, permetent conèixer l?evolució d'aquesta malaltia, siguen d'utilitat per a tots aquells relacionats amb l'atenció als malalts renals de la Comunitat Valenciana, i ara es fa necessari dotar-lo de personalitat legal.  
Per això, i d'acord amb el Decret 187/1991, de 15 d'octubre, pel qual s'aprova el Reglament Orgànic i Funcional de la Conselleria de Sanitat i Consum corresponen a la Direcció General de Salut Pública les funcions encaminades a vigilar i analitzar els indicadors de morbilitat i mortalitat, estudiar la història natural de les malalties amb prevalença a la Comunitat Valenciana i les noves patologies,' i es pot emmarcar dins d'aquestes funcions la creació i el manteniment de registres per a determinades patologies.  
ORDENE  
Article primer  
Es crea el Registre de Malalts Renals de la Comunitat Valenciana.  
Article segon  
El Registre de Malalts Renals de la Comunitat Valenciana té per objecte atendre les necessitats informatives que permeten conèixer la incidència, supervivència, història natural i altres aspectes relacionats amb els malalts diagnosticats i/o tractats d'insuficiència renal crònica en tots els serveis sanitaris de la Comunitat Valenciana.  
Article tercer  
El Registre de Malalties Renals de la Comunitat Valenciana queda integrat en el Servei de Vigilància Epidemiològica depenent de la Direcció General de Salut Pública.  
Article quart  
El Registre de Malalts Renals de la Comunitat Valenciana desplega les següents activitats:  
- Normalitzar la informació d?acord amb normes homologades internacionalment.  
- Processar, integrar i analitzar la informació.  
- Avaluar el sistema.  
- Realitzar les publicacions periòdiques.  
- Comparar i avaluar la informació disponible.  
- Coordinar-se amb altres registres d'índole similar ubicats fora de l?àmbit de la Comunitat Valenciana.  
Article cinqué  
Tots els serveis sanitaris de la Comunitat Valenciana desplegaran, en l'apartat concret de la insuficiència renal crònica, les següents activitats.  
- Recollir dades de tots els nous casos de malalties renals que arribe al centre i notificar-los al Registre de Malalts Renals de la Comunitat Valenciana, segons els models establerts pel registre.  
- Disposar d'un sistema de recuperació de la informació per al centre amb fins assistencials, docents i d'investigació.  
- Realitzar el seguiment actiu dels casos.  
- Col·laborar amb la recollida de casos de fonts passives.  
- Subministrar la informació que els siga requerida pel Registre de Malalts Renals de la Comunitat Valenciana, atendre les seues indicacions i facilitar les activitats que el mateix registre necessite realitzar a fi del seu bon funcionament.  
Article sisè  
La responsabilitat del compliment de les activitats citades en l'article cinc d'aquesta ordre recaurà sobre els caps de servei que tinguen encomanada la tasca assistencial sobre les malalties renals, o, si no n'hi havia, sobre el director mèdic del centre sanitari.  
Article setè  
D'acord amb el que regula la Llei 14/1986, General de Sanitat, al seu article 10.3, el Registre de Malalts Renals garantirà la confidencialitat de la informació, i assegura, a més, que el seu ús serà estrictament sanitari.  
Article vuité  
Existirà una comissió de seguiment i control del Registre de Malalts Renals de la Comunitat Valenciana, que s'encarregarà de vetllar pel compliment de totes aquelles activitats conduents a assegurar el bon funcionament del Registre. Aquesta comissió serà presidida pel Director General de Salut Pública o persona en qui delegue, i els seus membres seran designats per la Conselleria de Sanitat i Consum.  
DISPOSICIONS FINALS  
Primera  
Es faculta la Direcció General de Salut Pública per dictar les normes corresponents per al compliment d'aquesta ordre.  
Segona  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 20 de novembre de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI